Martin Van Buren

Martin Van Buren (), jejuluk Old Kinderhook ya iku Présidhèn Amérika Sarékat kaping 9 (1837-1841)Suhindriyo.1999.Biografi Singkat Présidhèn-Présidhèn Amérika Sarékat.Yogyakarta: Yayasan Pustaka Nusatama, hal.29. Sadurungé Martin njabat dadi Wakil Présidhèn kaping 9 (1833-1837) lan mantri jaban rangkah kaping 10 ana ing ngisoré pimpinané présidhèn Andrew Jackson. Martin lair tanggal 5 Dhésèmber 1782 ing Kinderhook, New York lan kang dadi présidhèn pisanan kang lair sawisé Amérika Sarékat mardikawww.answers.com. Martin Van Buren wong keturunan Walanda, bapaké tani lan duwé warung. Nalika umuré 14 taun martin lunga menyang kutha New York lan makarya ing kana dadi juru-tulis, lan ana ing wektu kang padha Martin uga sekolah ing babagan ukum. Nalika umuré wis 21 taun Martin éntuk ijin kanggo buka praktèk ana ing babagan ukum. Martin Van Buren kaloka dadi wong kang pinter, jujur, lan disenengi wong akèh. Kualitas-kualitas iki ndadèkaké Martin dadi pulitikus kang suksès. Martin jarang banget ngolèhaké sulaya pulitik ngganggu persahabatan pribadi. Martin Van Buren kanthi rikat dadi populèr ana ing babagan pulitik ing New York. Taun 1812, nalika umuré 30 taun, dhèwèké kapilih dadi anggota senat praja, lan patang taun sabanjuré Martin dadi Jaksa Agung New York.
Taun 1821, Martin kapilih dadi Senator Amérika Sarékat, lan kapilih manèh ana ing wiwitan taun 1827. Nanging ing taun iki Martin banjur mundur saka kalungguhan senator kanggo dadi Gubernur New York. Taun 1829, Martin mundur saka kalungguhan Gubernur kanggo njupuk kalungguhan dadi mantri njaban rangkah ana ing pimpinan Andrew Jackson. Taun 1833 Martin kapilih dadi Wakil Présidhèn Amérika Sarékat, ngampingi Présidhèn Andrew Jackson.

 Cathetan suku 

Kategori:Wakil Présidhèn Amérika Sarékat
Kategori:Présidhèn Amérika Sarékat
Kategori:Senator Amérika Sarékat
Kategori:Mantri Luar Negeri Amérika Sarékat
Kategori:Lair 1782
Kategori:Pati 1862
Kategori:Wong Amérika Sarékat